
Vertikális kialakítású VO2 nanoszerkezetek vizsgálata

A VO2 egy alacsony hőmérsékleten (67 °C) fém-félvezető átmenetet (MIT - Metal Insulator Transition) mutató anyag. Az átmenet során a vezetési tulajdonságok jelentősen megváltoznak, akár 4-5 nagyságrendnyi változást is mutatnak [1]. Az átmenet akár nanoszekundumos sebességel is le tud zajlani, ami tovább növeli az anyag kihasználhatóságát elektronikai eszközökben [2]. A VO2 MIT jelenségét már 1959-ben megfigyelték [3], és azóta is rengeteg kutatás alapját képezi. 
 
A VO2 felhasználása sokrétű lehet, például hanszálható logkai áramkörök kialakítására, melyben a hőmérséklet az információ hordozójaként hasznosul [4]. A VO2 segítségével lehetséges olyan oszcillátorokat kialkaítani, melyek neuromorf áramkörökben használhatók [1, 4]. VO2 réteg egy kis térrészét egy kívánt termikus munkapont beállítására használva, létrehozható egy hot-spot, amellyel a környezetében elhelyezett közeli VO2 alapú eszközök működése befolyásolható. 
 
A dolgozatban vizsgált szerkezet egy Si hordozón növesztett termikus SiO2 rétegre porlasztással leválasztott Pt elektróda (25 nm vastag) és erre reaktív porlasztással VO2 (100 nm) vékonyréteg kerül. A VO2 felületén a második, felső elektróda azonos módszerrel kerül kialakításra. Az elektródák egymást keresztben fedik. Működés során a vertikálisan kialakított VO2 rétegben az áram gyakorlatilag csak az elektródák közti részen folyik, az áram Joule-hője pedig előidézi az MIT effektust. 
 
A dolgozatban bemutatom az eszköz viselkedésének végeselem szimulációját, mintakészítését és elektromos mérését, valamint a kapott eredmények összehasonlítását. 

